**ANUNCI**

De l’Ajuntament de Mataró

**-1 Entitat adjudicadora**

1. Organisme: Ajuntament de Mataró.
2. Número d’identificació: P0812000H.
3. Servei gestor: Servei de Projectes i Obres.
4. Tipus de poder adjudicador: Administració pública.

**-2 Obtenció de la documentació i informació**

1. Entitat: Ajuntament de Mataró (Servei de Compres i Contractacions).
2. Domicili: C. Carreró, 13-15, planta baixa.
3. Localitat i codi postal: CP: Mataró – 08301.
4. Telèfon: 93 758 22 04.
5. Adreça electrònica: contractacions@ajmataro.cat
6. Adreça d'Internet del perfil del contractant: <https://www.mataro.cat/ca/lajuntament/perfil-del-contractant>

g) Horari d’atenció: de dilluns a divendres de 8.00 a 15.00 hores.

**-3 Objecte del contracte**

1. Descripció de l'objecte: Obres del Projecte bàsic i executiu de millores a l’envolvent de l’Escola Bressol La Llàntia.
2. Admissió de pròrroga: no.
3. Divisió en lots: No, atès que aquesta divisió dificultaria la correcta execució.
4. Lloc d'execució: Escola Bressol La Llàntia.
5. Termini d'execució: El contracte tindrà una durada de vuit (8) mesos.
6. Establiment d'un acord marc: No.
7. Codi CPV: 45000000-7 treballs de construcció
8. Codi NUTS: ES511

**-4 Tramitació i procediment**

a) Tipus d’expedient: obra, article 13 LCSP

b) Tramitació: ordinària

c) Procediment: obert simplificat

e) S’aplica un acord marc: No.

f) S’aplica una subhasta electrònica: No.

**-5 Pressupost de licitació**

1. Valor estimat del contracte: 485.315,09€ IVA no inclòs.
2. Pressupost base de licitació del total del contracte és de: 404.429,24€, més 84.930,14€ en concepte d’IVA (21%) resultant un import total de 489.359,38€ amb IVA.

**-6 Admissió de variants:** No.

**-7 Garanties**

Provisional: No.

Definitiva: 5% de l’import de licitació.

**-8 Requisits específics del contractista**

1. Classificació: No obligatòria.
2. Capacitat i solvència:

**1. Capacitat:**

Podran participar en aquesta licitació les persones físiques o jurídiques, espanyoles o estrangeres, que tinguin plena capacitat d'obrar, no estiguin incurses en una prohibició de contractar, i acreditin la seva solvència econòmica, financera i tècnica o professional, tot d'acord amb les previsions dels articles 65 i 71 LCSP.

D’acord amb la previsió dels articles 65 i 66 de la LCSP, l’activitat de les empreses licitadores que siguin persones jurídiques ha de tenir relació amb l’objecte del contracte, segons resulti dels seus respectius estatuts o regles fundacionals.

Les empreses licitadores han de disposar d'una organització amb elements suficients per a la deguda execució del contracte. Així mateix, hauran de comptar amb l’habilitació empresarial o professional que, en el seu cas, sigui exigible per a la realització de l’activitat o la prestació que constitueixi l’objecte del contracte.

La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si s’escau, en el corresponent registre oficial. També cal aportar el NIF de l’empresa.

La capacitat d’obrar de les empreses espanyoles persones físiques s’acredita amb la presentació del NIF.

Aquest contracte pot ésser adjudicat a una Unió d’empreses que es constitueixi temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte.

Les Unions temporal d’empresa (UTE) han d’acreditar la classificació o la solvència exigida en aquest plec conforme a les prescripcions legals i reglamentàries vigents, tot d’acord amb la previsió de l’article 69 de la LCSP.

En el supòsit que es presentin empresaris estrangers d’un Estat Membre de la Unió Europea o signatari de l’Espai Econòmic Europeu l’acreditació de la seva capacitat, solvència i absència de prohibicions es podrà realitzar bé mitjançant consulta en la corresponent llista oficial d’operadors econòmics autoritzats d’un Estat Membre, bé mitjançant l’aportació de la documentació acreditativa dels citats extrems que haurà de presentar, en aquest últim cas, en el termini concedit per a la presentació de la garantia definitiva.

D’acord amb l’article 159.4 a) de la LCSP en relació amb la Disposició Transitòria Tercera, en la data final de presentació d’ofertes, els licitadors hauran d’estar **obligatòriament inscrits** en el Registre Electrònic d’Empreses Licitadores (**RELI**) o en el *Registro Oficial de Licitadores y Empresas Clasificadas del Estado* (**ROLECE**).

No obstant l’anterior, s’acceptarà sol·licitud d’inscripció en els registres esmentats sempre i quan aquesta sol·licitud hagi estat tramitada dins del termini de presentació d’ofertes.

No podran concórrer a la licitació aquelles empreses que haguessin participat en la elaboració de les especificacions tècniques a que es refereix el present contracte, sempre que la seva participació pugui provocar restriccions a la lliure concurrència o suposar un tracte privilegiat respecte de les empreses licitadores.

**2. Solvència econòmica i financera:**

D’acord amb la previsió de l’article 87.1.a) LCSP, el **volum anual de negocis** en l’àmbit del contracte referit al millor dels tres últims exercicis anteriors a la data de presentació de les proposicions o en funció de les dates de constitució o d’inici d’activitats de l’empresa, ha de tenir un valor superior a 600.000,00 euros. En el cas de què la data de constitució de l’empresa o d’inici d’activitat sigui inferior a un any comptat des de la data final de presentació de proposicions, el requeriment s’entendrà proporcional al període.

***Justificació:*** *L’import de solvència està motivat per a que es puguin presentar petites i mitjanes empreses, per aquest motiu no s’ha demanat un volum anual de negoci del màxim que permet la llei.*

L’acreditació documental s’efectuarà mitjançant:

* Els comptes anuals dels tres darrers exercicis aprovats i dipositats al Registre Mercantil o en el Registre oficial que correspongui.
* Les empreses individuals no inscrites al Registre Mercantil han d'acreditar el seu volum anual de negocis mitjançant els llibres d'inventaris i comptes anuals legalitzats pel Registre Mercantil.
* En el cas de què la data de creació o d'inici de les activitats de l'empresa licitadora sigui inferior a un any haurà d'aportar la documentació acreditativa corresponent.

**3. Solvència tècnica o professional:**

1. D’acord amb l’article 88.1.a) LCSP, haver executat correctament en els últims 5 anys un mínim de 3 contractes de treballs similars als que són objecte del present contracte per un import mínim de 150.000,00€, IVA no inclòs, cadascun d’ells.

***Justificació:*** *El present criteri està previst amb la finalitat de garantir que l’empresa ha gestionat contractes similars i podrà executar aquest contracte correctament.*

L’acreditació documental s’efectuarà mitjançant **certificats de bona execució**. Aquests certificats indicaran l'import, les dates i el lloc d'execució dels serveis i es precisarà si es van portar normalment a bon terme, expedits o visats per l’òrgan competent, quan el destinatari sigui una entitat del sector públic; quan el destinatari sigui un subjecte privat, mitjançant un certificat expedit per aquest o, a falta d’aquest certificat, mitjançant una declaració de l’empresari, acompanyada dels documents en poder seu que acreditin la realització de la prestació.

1. D’acord amb l’article 88.1.c) de la LCSP, títols acadèmics del responsable o responsables de les obres, així com dels tècnics que se n’encarreguen directament, que hauran de ser d’arquitecte/a tècnic/a o enginyer/a tècnic/a.

***Justificació:*** *El present criteri està previst ja que per l’import i les característiques de l’obra, fan necessària aquesta concreta titulació per tenir els coneixements necessaris per a l’execució dels treballs.*

L’acreditació es farà mitjançant les titulacions acadèmiques o professionals corresponents.

4. D’acord amb la previsió de l’article 88.2 de la LCSP, les empreses de nova creació, entenent com a tals les que tinguin una antiguitat, computada des de la data d’inscripció en el registre corresponent o, si no procedeix, des de la data de la seva constitució, inferior a cinc anys, declararan la seva solvència tècnica d’acord amb el punt b) del paràgraf anterior.

5. Opcional i alternativament, els licitadors podran d’acreditar la seva solvència econòmica i financera, i tècnica o professional, mitjançant l’acreditació de la classificació professional Grup C – Subgrup 4 – Categoria 2.

**-9 Criteris d’adjudicació:** clàusula dissetena del plec de clàusules administratives particulars.

Els criteris a tenir en compte a l’hora de considerar quina és la millor oferta seran, de forma decreixent (i fins a un màxim de 100 punts), els que tot seguit s'indiquen, tenint en compte la relació cost-eficàcia i d’acord amb la ponderació que es detalla per a cadascun d’ells:

**A) CRITERIS AUTOMÀTICS (75 punts)**

**1. Oferta econòmica sobre el pressupost de licitació: fins a 50 punts**

***Justificació:*** *Aquesta proposta de criteri està motivada per l’estalvi en els recursos públics i afavorir la competitivitat entre les empreses. el preu és l’element que defineix el cost de l’actuació, i per tant un dels components bàsics per determinar la millor relació qualitat-preu previst com a requisit d’adjudicació a l’article 145 de la Llei 9/2017, de 8 de novembre, de contractes del Sector Públic.*

La puntuació de les ofertes es determinarà aplicant la següent fórmula:

Pi = (OPmin / Opi) x Pmax

essent:

Pi Puntuació de l’oferta analitzada

Opi Oferta de preu analitzada

OPmin Oferta de preu més baixa del full d’obertura d’ofertes econòmiques

Pmax Puntuació màxima (50)

**2. Oferta del termini d’execució: fins a 15 punts.**

***Justificació:*** *Aquesta proposta de criteri està motivada pel fet que durant l’execució de les obres l’Escola Bressol veurà afectada la seva activitat i hauran de conviure. La reducció de termini reduiria l’afectació sobre la comunitat educativa i els veïns.*

El licitador podrà presentar una declaració signada detallant el termini d’execució (que inclogui el subministrament i l’obra) especificant el nombre de dies “naturals”.

|  |  |
| --- | --- |
| **Termini d’execució** | **0 – 15 punts** |
| Termini igual a 8 mesos (243 dies) | 0 punts |
| Termini inferior a 8 mesos i superior o igual a 7 mesos (entre 213 i 242 dies) | 7 punts |
| Termini inferior a 7 mesos i superior o igual a 6 mesos (entre 184 i 212 dies) | 15 punt |

En cas de presentar la declaració signada que comporti una reducció en el termini d’execució de les obres, no s’admetran sol·licituds de pròrroga per a la finalització dels treballs, excepte per causes justificades que impedeixen a judici de l’Ajuntament de Mataró complir el seu objecte dins del termini previst inicialment.

**3. Oferta d’ampliació del termini de garantia: fins a 10 punts.**

***Justificació:*** *Aquesta proposta de criteri està motivada pel fet que l’increment voluntari del termini de garantia per part de l’empresa licitadora repercuteix en l’increment de la qualitat i la durabilitat de l’actuació objecte d’execució.*

L’oferent presentarà una proposta detallada d’ampliació del termini de garantia respecte de l’especificat al Plec de clàusules administratives. Les unitats en que el licitador haurà d’especificar l’ampliació de termini serà número de mesos addicionals i fins a un màxim que suposi doblar el termini previst al Plec de clàusules administratives (12 mesos).

|  |  |
| --- | --- |
| **Mesos addicionals** | **0 – 10 punts** |
| Ampliació 0 mesos | 0 punts |
| Ampliació superior a 0 mesos, inferior o igual a 6 mesos | 5 punts |
| Ampliació superior a 6 mesos, fins a 12 mesos | 10 punts |

**B) CRITERIS SUBJECTE A JUDICI DE VALOR (25 punts)**

**1. Coneixement del projecte i el seu procés constructiu: fins a 12 punts**

Aquest apartat haurà de ser com a màxim de 10 fulls (=5 a doble cara) DINA-4 i format font Arial 12. Tot el que no quedi recollit en aquests fulls, no serà objecte de valoració.

**1.1. Elaboració d’estudi sobre el procés constructiu: fins a 6 punts**

***Justificació:*** *Aquesta proposta de criteri està motivada pel fet que ser coneixedor de les actuacions a desenvolupar i de la correcta execució és un indicador clau per garantir la correcte execució i no provocar endarreriments en el termini d’execució.*

L’oferent presentarà un estudi sobre el procés constructiu en el que exposi una descripció justificada del procés d’execució de l’obra que es compromet a desenvolupar destacant les possibles fases d’execució i les tasques principals.

Es puntuarà l’estudi sobre el procés constructiu conforme a les pautes, paràmetres i factors que es detallen a continuació:

- Identificació de les generalitats del procés constructiu: fins a 3 punts

Per la identificació dels aspectes generals s’entendrà aquelles que no tenen caràcter significatiu del procés constructiu.

- Identificació dels aspectes significatius: fins a 3 punts

Per la identificació dels aspectes generals significatius s’entendrà aquells que tenen un caràcter crític per executar els treballs. L’oferent haurà de definir les mesures i/o gestions més importants i/o singulars que portarà a terme per resoldre tots els aspectes constructius així com les gestions necessàries.

Paràmetres de puntuació:

|  |  |  |
| --- | --- | --- |
|  | **Identificació de les generalitats del procés constructiu** | **Identificació dels aspectes significatius** |
| Exhaustiu i molt detallat | 3,00 punts | 3,00 punts |
| Coherent i correcte | 2,50 punts | 2,50 punts |
| Bàsic però poc rellevant**\*** | 1,00 punt | 1,00 punt |
| Incoherent o insuficient | 0,25 punts | 0,25 punts |
| No aporta o amb errors substancials | 0 punts | 0 punts |

**\***Per bàsic s’entendrà la repetició de part i/o la totalitat de la informació continguda al projecte.

**1.2. Estudi de les interferències de les obres: fins a 6 punts**

***Justificació:*** *Aquesta proposta de criteri està motivada pel fet que detectar i preveure les possibles interferències derivades de l’execució de les obres podrà permetre agilitzar el procediment per donar resposta a les diferents situacions, amb l’objectiu de no interrompre el decurs normal de l’obra i reduir els efectes no desitjats per aquestes interferències.*

L’oferent presentarà un anàlisi de les possibles situacions segons el procés constructiu proposat en que es produeixi una afectació significativa al trànsit de vehicles o de persones, així com la resta d’usos de l’espai públic: accessos, botigues, etc. L’anàlisi de cada situació s’acompanyarà de la proposta de correcció o minoració d’efectes no desitjats.

Es puntuarà l’estudi sobre el procés constructiu conforme les pautes, paràmetres i factors que es detallen a continuació:

- Anàlisi de situacions: fins a 2 punts

Per l’anàlisi de situació s’entendrà un estudi d’interferències de les obra a l’àmbit (vehicles, persones, accessos, vianants, serveis afectats, etc.).

- Presentació de propostes de correcció: fins a 4 punts

Per la presentació de propostes de millora dels aspectes identificats i enumerats a l’apartat anterior, s’haurà de presentar una breu justificació de millora sobre les generalitats del procés constructiu.

Paràmetres de puntuació:

|  |  |  |
| --- | --- | --- |
|  | **Anàlisi de situacions** | **Presentació de propostes de correcció** |
| Exhaustiu i molt detallat | 2,00 punts | 4,00 punts |
| Coherent i correcte | 1,50 punts | 3,25 punts |
| Bàsic però poc rellevant**\*** | 1,00 punt | 2,00 punt |
| Incoherent o insuficient | 0,50 punts | 1,00 punts |
| No aporta o amb errors substancials | 0 punts | 0 punts |

**\*** Per bàsic s’entendrà la repetició de part i/o la totalitat de la informació continguda al projecte..

**2. Pla d’obres: fins a 6 punts**

Aquest apartat haurà de ser com a màxim de 10 (=5 a doble cara) DINA-4 i format font Arial 12. Particularment, en el pla d’obres, es podrà emprar una mida diferent a DIN-A4, computant el número de pàgines en el límit màxim indicat. Tot el que no quedi recollit en aquests fulls, no serà objecte de valoració.

**2.1. Coherència del pla d’obres: fins a 3 punts**

***Justificació:*** *Aquesta proposta de criteri està motivada pel fet que disposar d’un pla d’obres coherent que reflecteixi la seqüencia idònia de les tasques a realitzar i detecti aquelles de crítiques que poden interrompre el decurs normal de l’execució dels treballs, permet garantir un correcte ritme de les obres. Qualsevol endarreriment en termini pot esdevenir causa d’externalitats negatives addicionals sobre la ciutadania i el bon funcionament de la ciutat.*

L’oferent proposarà el pla d’obres que consideri més adient per a l’execució dels treballs respectant el procés constructiu previst al projecte, identificant activitats, fites, tasques, durada de les mateixes i interrelacions existents. Es puntuarà la planificació de les obres conforme a les pautes, paràmetres i factors que es detallen a continuació:

Es puntuarà la planificació de les obres conforme a les pautes, paràmetres i factors que es detallen a continuació:

* Concreció: fins a 1 punt

Per nivell de concreció s’entendrà el pla de treballs presentat respecte als treballs objecte de licitació.

* Justificació de rendiments: fins a 1 punt

Per justificació s’entendrà l’aportació d’informació que permeti apreciar que el pla d’obres presentat és proporcional i realitzable.

* Coherència: fins a 1 punt

Per coherència s’entendrà la plausibilitat tècnica d’executar els treballs conforme el pla d’obres presentat.

Paràmetres de puntuació:

|  |  |  |  |
| --- | --- | --- | --- |
|  | **Concreció** | **Justificació** | **Coherència** |
| Exhaustiu | 1,00 punt | 1,00 punt | 1,00 punt |
| Correcte | 0,75 punts | 0,75 punts | 0,75 punts |
| Bàsic**\*** | 0,50 punts | 0,50 punts | 0,50 punts |
| No aporta o amb errors substancials | 0 punts | 0 punts | 0 punts |

**\*** Per bàsic s’entendrà la repetició de part i/o la totalitat de la informació continguda al projecte..

**2.2. Organigrama de l’equip tècnic ofert: fins a 3 punts**

***Justificació:*** *Aquesta proposta de criteri està motivada pel fet que disposar d’un equip ajustat a les condicions especifiques de l’obra a realitzar i amb les funcions i responsabilitats de cadascun dels seus agents definides augmenta la capacitat de reacció i acció, que esdevé clau per minimitzar-ne l’impacte en termes de cost i termini.*

L’oferent presentarà l’organigrama de l’equip tècnic (persones que aportin coneixements tècnics rellevants per a l’execució de l’obra) que intervindran en l’execució dels treballs, identificant dedicació, activitats en que intervindrà, titulació (en cas de ser exigible), funcions i responsabilitats a realitzar.

Es puntuarà l’organigrama de l’equip tècnic ofert conforme a les pautes, paràmetres i factors que es detallen a continuació:

* Concreció de l’organització del personal: fins a 1 punt

Per concreció de l’organització s’entendrà la disposició convenient de l’equip tècnic per a l’execució dels treballs conforme el pla d’obres ofert i a la problemàtica pròpia dels treballs objecte de licitació.

* Funcions i responsabilitats: fins a 1 punt

Per funcions i responsabilitats s’entendrà l’aportació d’informació que permeti apreciar que l’organització del personal tècnic proposada és adequada per a l’execució de la mateixa conforme al pla d’obres i a la problemàtica pròpia dels treballs.

* Equips addicionals: fins a 1 punt

L’oferent concretarà el seu compromís indicant el moment en que es compromet a implementar-ho i l’abast dels equips. Per l’abast dels equips addicionals oferts (personal, maquinària, duració i funcions) tenint en consideració el moment de la seva activació.

Paràmetres de puntuació:

|  |  |  |  |
| --- | --- | --- | --- |
|  | **Concreció organització del personal** | **Funcions i responsabilitats** | **Equips****addicionals** |
| Exhaustiu i molt detallat | 1,00 punt | 1,00 punt | 1,00 punt |
| Coherent i correcte | 0,75 punts | 0,75 punts | 0,75 punts |
| Bàsic però poc rellevant**\*** | 0,50 punts | 0,50 punts | 0,50 punts |
| Incoherent o insuficient | 0,25 punts | 0,25 punts | 0,25 punts |
| No aporta o amb errors substancials | 0 punts | 0 punts | 0 punts |

**\*** Per bàsic s’entendrà la repetició de part i/o la totalitat de la informació continguda al projecte.

**3. Pla de gestió ambiental: Fins a 7 punts**

Aquest apartat ha de ser, com a màxim, de 8 fulls (=4 a doble cara) DINA4, format Arial 12. Tot el que no quedi recollit en aquests fulls, no serà objecte de valoració.

**3.1. Propostes per a la reducció d’impacte mediambiental que pugui produir l’obra: fins a 3 punts**

***Justificació:*** *Aquesta proposta de criteri està motivada pel fet que reduir l’impacte ambiental de les obres que es realitzen es considera una obligació tenint en compte que el sector de la construcció és el que més recursos materials naturals utilitza i dels que més impacte mediambiental produeix. És per això, que definir unes propostes de millora de les condicions habituals és necessari.*

L’oferent presentarà propostes per reduir l’impacte mediambiental que pugui produir l’obra, justificant el seu ús, eficiència, viabilitat i ús. Les propostes de millora es puntuaran conforme a les pautes, paràmetres i factors que es detallen a continuació.

La presentació de propostes de millores per reduir l’impacte mediambiental que pugui produir l’obra, fins a un màxim de 3 propostes, s’haurà de presentar breu justificació de la millora sobre les generalitats del procés constructiu.

Es podran presentar 1, 2 o 3 propostes o no presentar-ne cap.

Cada proposta serà valorada conforme a la següent sistemàtica:

|  |  |  |  |
| --- | --- | --- | --- |
|  | **Proposta de millora 1** | **Proposta de millora 2** | **Proposta de millora 3** |
| Millora que aporta solució total | 1,00 punt | 1,00 punt | 1,00 punt |
| Millora que redueix substancialment la problemàtica | 0,60 punts | 0,60 punts | 0,60 punts |
| Millora que redueix de forma apreciable la problemàtica | 0,30 punts | 0,30 punts | 0,30 punts |
| No aporta o amb errors greus que la fan irrealitzable respecte a l’oferta | 0 punts | 0 punts | 0 punts |

No es valorarà informació no rellevant.

**3.2. Propostes per a l’aportació d’elements recuperables en processos de l’obra: fins a 2 punts**

***Justificació:*** *Aquesta proposta de criteri està motivada per plantejar des de la fase de planificació de l’execució de les obres per implementar elements recuperables i fomentar la reutilització de productes entre els materials utilitzats, que permetin apropar-nos a models d’economia circular, és necessari per tal de reduir la capacitat de consum de recursos materials naturals del sector de la construcció.*

L’oferent presentarà propostes per a l’aprofitament d’elements recuperables durant l’execució de les obres, segons el procés constructiu proposat justificant el seu ús, eficiència, viabilitat i ús. Les propostes de millora es puntuaran conforme a les pautes, paràmetres i factors que es detallen a continuació.

La presentació de propostes d’utilització d’elements recuperables de l’obra, fins a un màxim de 2 propostes, s’haurà de presentar breu justificació de la millora sobre les generalitats del procés constructiu.

Es podran presentar 1 o 2 propostes o no presentar-ne cap.

Cada proposta serà valorada conforme a la següent sistemàtica:

|  |  |  |
| --- | --- | --- |
|  | Proposta de millora 1 | Proposta de millora 2 |
| Millora que aporta solució total | 1,00 | 1,00 |
| Millora que redueix substancialment la problemàtica | 0,60 | 0,60 |
| Millora que redueix de forma apreciable la problemàtica | 0,30 | 0,30 |
| No aporta o amb errors greus que la fan irrealitzable respecte a l’oferta | 0,00 | 0,00 |

No es valorarà informació no rellevant.

**3.3. Propostes per a millorar el pla de residus de l’obra: fins a 2 punts**

***Justificació:*** *Aquesta proposta de criteri està motivada pel fet que reduir la generació de residus en la producció industrial, en la fabricació, en la extracció de minerals i en la construcció i demolició, prenent en consideració les millors tècniques disponibles i les bones pràctiques ambientals són part de les Mesures de prevenció exposades en l’article 18 de la Llei 7/2022, de 8 d’abril, de residus i sols contaminats per a una economia circular.*

L’oferent presentarà propostes per a millorar el pla de residus de l’obra, per tal d’optimitzar la gestió de residus durant l’execució de les obres, segons el procés constructiu proposat justificant el seu ús, eficiència, viabilitat i ús. Les propostes de millora es puntuaran conforme a les pautes, paràmetres i factors que es detallen a continuació.

La presentació de propostes de millora del pla de residus de l’obra, fins a un màxim de 2 propostes, s’haurà de presentar breu justificació de la millora sobre les generalitats del procés constructiu.

Es podran presentar 1 o 2 propostes o no presentar-ne cap.

Cada proposta serà valorada conforme a la següent sistemàtica:

|  |  |  |
| --- | --- | --- |
|  | **Proposta de millora 1** | **Proposta de millora 2** |
| Millora que aporta solució total | 1,00 | 1,00 |
| Millora que redueix substancialment la problemàtica | 0,60 | 0,60 |
| Millora que redueix de forma apreciable la problemàtica | 0,30 | 0,30 |
| No aporta o amb errors greus que la fan irrealitzable respecte a l’oferta | 0,00 | 0,00 |

No es valorarà informació no rellevant.

CONDICIÓ GENERAL: EN CAS QUE HI HAGI MILLORES, PERQUÈ AQUESTES ES TINGUIN EN COMPTE CAL ESPECIFICAR QUE TOTES LES MILLORES I PROPOSTES DELS OFERTANTS NO TINDRAN UN COST ADDICIONAL PER A L’OBRA**.**

**IMPORTANT:**

**El sistema utilitzat és no compensatori i per tant les propostes que obtinguin una puntuació inferior a 12 punts en relació als criteris sotmesos a un judici de valor seran excloses de la licitació en considerar-se tècnicament insuficients.**

**-10 Condicions particulars per l’execució del contracte**: Clàusula dotzena del plec de clàusules administratives particulars.

1. Condicions especials d’execució de caràcter socialment responsable

1. Els licitadors i contractistes s’obliguen a adoptaran una conducta èticament exemplar i actuaran per evitar la corrupció en qualsevol de les seves possibles formes i hauran d’adequar la seva activitat a l’efecte, assumint particularment les obligacions recollides a l’ANNEX PRINCIPIS ÈTICS I REGLES DE CONDUCTA.
2. El contractista estarà obligat al compliment de les disposicions vigents en matèria laboral i de seguretat social, així com a garantir la seguretat i la protecció de la salut en el lloc de treball i el compliment dels convenis col·lectius aplicables.
3. Així mateix, el contractista estarà obligat al compliment de la normativa nacional i de la Unió Europea.

2. Altres obligacions

1. Durant l’execució de les obres, l’Escola Bressol de La Llàntia estarà en funcionament, per la qual cosa, quan les actuacions descrites en el projecte executiu es realitzin en horari lectiu, l’empresa adjudicatària coordinarà els treballs d’acord amb les condicions que estableixi la direcció del centre i els tècnics municipals.
2. Aquelles feines que comportin majors molèsties per als usuaris, es procurarà executar aquestes obres fora de l’horari lectiu : de dilluns a divendres a partir de les 17hores, dissabtes, diumenges i festius, prèvia acceptació per part dels tècnics municipals responsables de l’obra.

Aquestes condicions tenen caràcter d’obligació contractual essencial als efectes assenyalats en l’article 211.f) de la LCSP, per tant, el seu incompliment pot ser causa de resolució del contracte, sense perjudici de que pugui ser objecte de penalització, d’acord amb l’article 192.1 de la LCSP.

**-11 Presentació de les ofertes:**

1. Data límit de presentació: 20 dies naturals a comptar des de l’endemà de la publicació al perfil del contractant.
2. Documentació que cal presentar: Clàusula setzena del plec de clàusules administratives particulars.

SOBRE A

**A.1. Documentació relativa al compliment dels requisits previs:**

1. **Declaració responsable** de compliment de les condicions establertes legalment per contractar amb l’Administració, d’acord amb el model que consta com **ANNEX MODEL DE DECLARACIÓ RESPONSABLE** o, alternativament, **DEUC** (Document europeu únic de contractació).
2. CIF
3. Altres declaracions.

**A.2. Documentació per a la valoració dels criteris subjectes a judici de valor:**

**Memòria,** estructurada obligatòriament en els apartats que a continuació s’exposen:

* 1. Coneixement del projecte i el seu procés constructiu
	2. Pla d’obres
	3. Pla de gestió ambiental

SOBRE B

1. ANNEX OFERTA ECONÒMICA i altres criteris automàtics, d’acord amb el model que s’adjunta.
2. ANNEX condicions laborals del personal, d’acord amb el model que s’acompanya.
3. Presentació d’ofertes: Només mitjançant l’eina de Sobre Digital

<https://contractaciopublica.cat/ca/perfils-contractant/detall/3934396?categoria=0&tipus=104&page=0>

d) S’accepta la facturació electrònica: Sí.

e) S’utilitza el pagament electrònic: Sí.

**-12 Obertura de proposicions**

1. L’obertura dels sobres es farà a través de la plataforma electrònica de contractació pública Sobre Digital. De conformitat amb el que estableix l’article 157 de la LCSP, l’obertura no es realitzarà en acte públic, atès que en la licitació s’utilitzen exclusivament mitjans electrònics. El sistema informàtic que suporta la plataforma Sobre digital té un dispositiu que permet acreditar fefaentment el moment de l’obertura dels sobres i el secret de la informació que hi estigui inclosa.

2. La valoració de les proposicions de judici de valor es farà i es subscriurà per part del serveis tècnics de l’òrgan de contractació en el termini no superior a 7 dies i sempre amb anterioritat a l’obertura del sobre B.

3. Un cop feta l’esmentada valoració per part dels serveis tècnics, la Mesa de contractació obrirà el sobre electrònic que conté la proposició amb criteris avaluables de forma automàtica o mitjançant formules i un cop obert procedirà:

1r. Amb l’exclusió prèvia, si s’escau, de les ofertes que no compleixin els requeriments del plec, avaluar i classificar les ofertes.

2n. Fer la proposta d’adjudicació a favor del candidat amb la millor puntuació.

3r. Comprovar si l’oferta del licitador que ha obtingut la millor puntuació d’acord amb l’establert en el plecs es presumeixi que és anormalment baixa.

En cas que l’oferta del licitador que hagi obtingut la millor puntuació es presumeixi que és anormalment baixa perquè es donen els supòsits que preveu l’article 149, la mesa, un cop dutes a terme les actuacions que recullen els punts 1r i 2n anteriors, ha de seguir el procediment que preveu l’article esmentat, si bé el termini màxim perquè el licitador justifiqui la seva oferta no pot superar els 5 dies hàbils des de l’enviament de la comunicació corresponent.

4r. Comprovar en el Registre oficial de licitadors i empreses classificades que l’empresa està degudament constituïda, el signant de la proposició té poder bastant per formular l’oferta, té la solvència econòmica, financera i tècnica o, si s’escau, la classificació corresponent i no està incursa en cap prohibició per contractar.

5è. Requerir l’empresa que hagi obtingut la millor puntuació mitjançant una comunicació electrònica per tal que, en el termini de 7 dies hàbils a comptar de l’enviament de la comunicació, aporti:

1. Documentació acreditativa d’haver constituït la garantia definitiva.
2. Cas de que recorri a la capacitat d’altres entitats, el compromís a què es refereix l’article 75.2 de la LCSP.
3. Acreditació de l’alta a la matrícula de l’IAE, en l’epígraf que faculta per contractar, amb declaració conforme no ha estat donat de baixa de l’esmentada matrícula.
4. En el supòsit de no trobar-se les dades actualitzades al RELI o ROLECE, hauran de presentar:
* Escriptura de constitució de l’empresa i modificacions societàries posteriors, degudament inscrites en el Registre Mercantil, escriptura d’apoderament o nomenament del seu legal representant, igualment inscrita en el Registre Mercantil, i fotocòpia del DNI de l’apoderat o legal representant.
* Documentació justificativa d’estar al corrent en el compliment de les obligacions tributàries i amb la Seguretat Social.
1. Documentació acreditativa de la solvència exigida en la clàusula 14.3 del present plec.

4. Si no es formalitza adequadament el requeriment en el termini assenyalat, o si amb documentació aportada no s’acredita l’experiència de de es requerirà la mateixa documentació al licitador següent, per l’ordre en què hagin quedat classificades les ofertes.

**-13 Recurs:**

- Recurs de reposició, amb caràcter potestatiu, previ al recurs contenciós-administratiu, davant del mateix òrgan que ha dictat l'acte, en el termini d'un mes a comptar des de l'endemà de la recepció de la present notificació.

- O bé, directament recurs contenciós-administratiu, en el termini de dos mesos a comptar des de l'endemà de la recepció de la present notificació, davant del jutjat contenciós-administratiu de Barcelona.

No obstant això, podreu interposar-ne qualsevol altre si ho considereu convenient.

Podeu presentar recurs a qualsevol dels llocs establerts a l'article 16.4 de la Llei 39/2015 de Procediment administratiu comú de les administracions públiques, inclosa la seu electrònica d'aquest ajuntament. Des de la vostra carpeta electrònica podreu accedir a aquest expedient i presentar la documentació que creieu convenient.

Independentment de la via administrativa o jurisdiccional, l'informem que disposa de la possibilitat de presentar una queixa davant del Defensor del Ciutadà, les decisions del qual no són vinculants i prenen la forma de recomanació. Per interposar aquesta queixa cal que es posi en contacte amb l'oficina del Defensor, al C/ Cuba número 47, trucant al telèfon 937582499 o enviant un correu a defensor@ajmataro.cat.

Regidora delegada de Compres i Contractacions, Cultura

Diversitat Ciutadana i Igualtat: Polítiques de Gènere

Feminismes i LGTBI+